**Program de depunere : LUNI, MARŢI, MIERCURI, JOI între orele 08.00-16.00**

 **VINERI între orele 08.00-13.00**

 Atât alocația de stat cât și indemnizația pentru creșterea copiilor, beneficii de asistență socială, se acordă numai la cererea scrisă a persoanei îndreptățite și pot fi solicitate printr-o singură cerere, modalitatea de depunere a actelor fiind astfel simplificată, prin Ordonanța de Urgență nr.111/2010 privind indemnizația pentru creșterea copiilor, cu modificările și completările ulterioare. Astfel, dacă o persoană îndeplinește condițiile pentru a beneficia de ambele drepturi, poate depune un singur dosar , format dintr-o singură cerere și actele care să ateste condițiile de eligibilitate pentru ambele drepturi.

1. Cererea pentru acordarea indemnizaţiei de creştere a copilului /stimulentului de inserţie (semnată și completată de ambii părinți)
2. Actul de identitate al solicitantului (copie şi original)
3. Actul de identitate al celuilalt părinte(copie şi original)
4. Certificatele de naştere ale copiilor aflaţi în întreţinere(copii şi originale)
5. Cerificatul de căsătorie (copie şi original)în cazul părinţilor căsătoriţi
6. Alte acte , după caz: actele care să ateste divorțul, actele de încredințare a minorului, certificatul de deces, hotărârea de plasament, actele de adopție(copie și original)
7. **Dovadă eliberată de bancă care**  să conţină obligatoriu: numele şi prenumele titularului de cont (**contul trebuie să fie pe numele persoanei îndreptăţite, care este titularul de dosar)**, CNP titular, codul Iban. C**ontul în lei** poate fi deschis la una din următoarele bănci, **sucursale din Bucureşti*)*** ***http://bucuresti.mmanpis.ro/wpcontent/uploads/2017/02/CONVENTII-BANCI.pdf, pentru plata prin cont bancar***
8. **Dosar cu şină**
9. **În cazul veniturilor salariale** :
	* Adeverinţă **(Anexa 2-)** completată corect de angajator

***Dacă pe perioada celor 12 luni anterior nașterii copilului solicitantul a beneficiat de bonuri de masă, precum și de alte bonusuri oferite de către angajator( pentru. care nu se plătesc asigurări sociale),va anexa la dosar și o adeverință privind cuantumul acestora.***

* Dovada suspendării activităţii/încetării activităţii, după caz (decizie, ordin, dispoziţie, act adiţional) copie și original
* Adeverință cu stagiul de cotizare de la Casa de Pensii (**în cazul în care angajatorul nu are sediul social în București)**

 **10. În cazul veniturilor realizate din activităţi independente (drepturi de autor şi drepturi conexe dreptului de autor,venituri obţinute din exercitarea profesiilor medicale, de avocat, convenţii civile, contracte de comision sau alte venituri asimilate salariilor, venituriobţinute ca Persoană Fizică Autorizată / Persoană Fizică Independentă)**:

* Dovada privind veniturile realizate în anul fiscal anterior(anii fiscali anteriori) celui în care s-a născut copilul, corespunzător perioadei prevăzute de ordonanţa de urgenţă(este vorba de 12 luni în ultimii doi ani, după caz), eliberată de organele fiscale;
* Dovada privind venitul calculat în vederea plăţii anticipate a impozitului / declaraţia fiscală, prevăzută de lege, pentru categoriile de venituri pentru care legea nu prevede emiterea unei decizii de impunere din partea organului fiscal central, pentru veniturile realizate în anul nașterii copilului;
* Dovada înreruperii activităţii(**adeverinţă eliberată de barou/de administrația financiară/rezoluția de la camera de comerț, act adițional, act eliberat de către instituţia competentă**), după caz;
* **Adeverinţă** care să cuprindă perioada în care au fost realizate veniturile şi tabel explicit cu: Venitul brut pe fiecare lună; Contribuţiile sociale reţinute(Cas, şomaj, etc.); Impozitul reţinut: se menţionează atât procentul reţinut cât şi valoarea acestuia; Venitul net pe fiecare lună**, pentru anul naşterii copilului, pentru veniturile obținute din drepturi de autor**
* ***Contractul pe drepturi de autor***(copie şi original), după caz
* **Declaraţia** pe propria răspundere că în anul următor va prezenta APISMB, dovada cu privire la veniturile efectiv realizate, eliberată de administraţia financiară,după caz
* **Adeverinţă cu perioada concediului de maternitate şi sumele primite pe fiecare lună, după caz**

10.**Alte acte ce sunt obligatorii pentru întocmirea dosarului de indemnizaţie creştere copil:**

* **În situaţia în care tatăl depune cererea în vederea obţinerii indemnizaţiei creştere copil, ca şi persoană îndreptăţită, se anexează la dosar, în funcţie de situaţie, următoarele acte :**
	+ Declaraţia mamei că nu beneficiază de concediul de maternitate( în situaţia în care mama nu îndeplineşte condiţiile prevăzute de OUG nr.158/2010 pentru a beneficia de concediu de maternitate (prenatal şi postnatal )şi de indemnizaţia aferentă)
	+ **Adeverinţă cu perioada concediului de maternitate sau Adeverinţă în care să se precizeze că mama nu a solicitat concediul de maternitate acordat conform OUG nr.158/2010, eliberată de autorităţile competente : angajator, Casa de Asigurări a Avocaţilor, CASMB; OPSNAJ (în situaţia în care mama** îndeplineşte condiţiile prevăzute de OUG nr.158/2010 pentru a beneficia de concediu de maternitate (prenatal şi postnatal )şi de indemnizaţia aferentă dar **nu a solicitat acest drept)**

* **În situaţia în care mama depune cererea în vederea obţinerii indemnizaţiei creştere copil, ca şi persoană îndreptăţită, îndeplineşte** condiţiile prevăzute de OUG nr.158/2010 pentru a beneficia de concediu de maternitate (prenatal şi postnatal )şi de indemnizaţia aferentă **dar nu a solicitat acest drept , se anexează la dosar, următoarele acte :**
	+ **Adeverinţă în care să se precizeze că mama nu a solicitat concediul de maternitate acordat conform OUG nr.158/2010, eliberată de autorităţile competente : angajator, Casa de Asigurări a Avocaţilor, CASMB; OPSNAJ**

**Termenul de depunere: 30 zile înainte de intrarea în concediu creştere copil(suspendarea activităţii) sau în cel mult 60 zile lucrătoare de la încetarea concediului de maternitate sau de la data naşterii copilului, după caz**

11.În cazul **suprapunerii naşterilor**: dovada prelungirii suspendării activităţii,(decizie, act adiţional, etc) Anexa 2 completată corect cu stagiul de cotizare, anterior naşterii primului copil şi celelalte acte obligatorii: cererea, actele de identitate ale părinţilor, certificatele de naştere ale copiilor, dosar cu şină.

**Termen de depunere: 60 zile înainte de împlinirea vârstei de 2 ani a primului copil, sau cel mult 30 zile după împlinirea vârstei de 2 ani a copilului**

12.**În cazul** persoanelor care în ultimul an anterior naşterii copilului **au urmat cursurile de zi ale învăţământului preuniversitar/universitar/postuniversitar**, pentru întocmirea dosarului de indemnizaţie creştere copil, trebuie să ataşeze pe lângă actele prevăzute la punctele 1,2,3,4,5,6,7 şi cele prevăzute la punctul 10 şi oadeverinţa eliberată de instituţia de învăţământ preuniversitar sau, după caz, universitar, care să ateste frecventarea cursurilor de zi fără întrerupere, până la data solicitării acesteia. ( perioada să cuprindă 12 luni în ultimul an anterior datei naşterii copilului, în funcţie de durata anului preuniversitar/universitar/postuniversitar)

**1. Dacă ambii părinţi îndeplinesc condiţiile de acordare a indemnizaţiei, pentru copilul născut începând cu 01 martie 2012, dreptul la concediul pentru creşterea copilului se acordă pe bază netransferabilă, astfel încât cel puţin o lună din perioada totală a concediului de creştere a copilului este alocată uneia dintre persoanele care nu a solicitat acest drept; celălalt părinte nu poate beneficia de dreptul la concediu în locul acesteia. Dacă dreptul nu se solicită de către celălalt părinte, concediul şi indemnizaţia se reduc cu o lună, celălalt părinte** având obligaţia de a anunţa în scris APISMB . Dacă acesta va solicita dreptul, va trebui să depună cererea şi actele doveditoare, până cel târziu în ziua anterioară împlinirii vârstei de 2 sau 3 ani în cazul copilului cu handicap.

 **Pentru copilul cu handicap**, părintele care îndeplineşte condiţiile de eligibilitate prevăzute de lege, va beneficia de concediul pentru creşterea copilului până la împlinirea de către acesta a vârstei de 3 ani,

**În funcţie de fiecare situaţie, pe lângă actele enumerate, se pot solicita şi alte acte care să ateste condiţiile de eligibilitate.**

**BENEFICIARUL INDEMNIZAŢIEI PENTRU CREŞTEREA COPILULUI ESTE OBLIGAT** **SĂ NE COMUNICE ÎN SCRIS, RELUAREA ACTIVITĂŢII ŞI ORICE MODIFICARE INTERVENITĂ ÎN SITUAŢIA SA, DE NATURĂ SĂ DETERMINE ÎNCETAREA SAU SUSPENDAREA PLĂŢII DREPTURILOR, ÎN TERMEN DE 15 ZILE**

**LUCRĂTOARE DE LA APARIŢIA ACESTEIA**